
Ĉina magnetvoja veturilo veturanta de 
Pudong-flughaveno ĝis Ŝanhajo 


La reloj ligas la landojn, Esperanto la popolojn 

Magnet-suspensia trafika linio inter 
Ŝanhajo kaj Hangzhou 

Novaĵo pri tiu rapida trajno. 

Baldaŭ, ekkonstruiĝos la magnet- 
suspensia trafika linio inter Sanhajo kaj 
Hangzhou. La projektita plej alta hora 
rapideco atingos 500 kilometrojn. Post- 
tagmeze, la 23-an de majo, germana ĉef- 
ministro Angela Merkel vizitis kaj veturis 
per magnet-suspensia trajno de kvartalo de 
Ŝanhajo al la Pudong-a Intemacia Flughaveno. Magnet-suspensia trajno en 
„ la stacidomo de Sanhajo 

Ŝi esprimis, ke la germana registaro 

aktive subtenos pluan teknikan kaj inĝenierian kunlaboron inter Germanio kaj 
Ĉinio sur la magnet-suspensia kampo. 

En la sama tago, Angela Merkel finis sian unuan viziton al Ĉinio, post 
enoficiĝo kiel germana ĉefministro. 

El interreto 



Karaj legantoj 

Pro multokupo de la redaktoro pri esperantaj aferoj (naciaj kaj internaciaj) ne 
eblis fari du apartajn IF-revuojn 2006.3 kaj 2006.4. Pro tio, tiu periodaĵo portas la 
numeron 2006.3/4 kaj enhavas 24 paĝojn kontraŭ 16 ĝenerale. 


I 

I 


% FrontPage. 

Magnetsveba trajno estas la nura en la mondo, kiu ĉiutage, veturigas 
pasagerojn per rapido de 431 km/h. La vojo longas 30 kilometrojn kaj 
M veturado bezonas nur 7 minutojn. 

la 58-a IFEF kongreso e7? 
31 ~( vidu en Paĝo 

Gis nun, IFEF-kongreso neniam okazis ekster Eŭropo. Eĉ tiu ĉi fakto faris 
la ĉijaran kongreson pli kurioza ĉar la kongreso-lando estas la plej malnova 
kaj la plej amasa lando en la mondo havanta specialan kaj riĉan kulturon. 

La amikaj akceptoj, la bona clisvolviĝo de 1a kongreso, la amikeca etoso 
plenigis la koron de ĉiu partopreninto. Plie, la sukcesplenaj laboroj, 1a 
ekskursoj, lafakaj prelegoj, la kulturaj kaj distraj eventoj, la bona organizo de la 
tutsemajna evento faris kongreson neforgesebla kap-plene je memoraĵoj, je 
amikaj rilatoj. Dankon al niaj ĉinaj amikoj, kiuj efike prizorgis la eventon. 


Superrigardo pri la tutsemajna kongreso 


Jam la 58-a IFEF-kongreso, kies 
temo estis « Per Esperanto por la 
fervojo », de kelkaj semajnoj estas 
for. Ni supraĵe rememoru kelkajn 
erojn pri tiu sukcesa evento ariginta 
224 kongresanojn el 18 landoj. Ekster- 
ordinara afero estas ke, por la unua 
fojo, tiu kongreso okazis en la grava 
lando Ĉinio. Grava lando pro sia areo 
(pli ol 10 milionoj da kvadrataj kilo- 
metroj); pro sia marbordo-linio, kiu 
longas pli ol 18 000 km-ojn; pro siaj 
montaraj pintoj: la plej alta - Himalajo 
8848 m-ojn -, la plej alta montaro en 
la mondo; pro sia altebenaĵo (4 500 
m-ojn alta super la marnivelo), la plej 
granda kaj alta en la mondo kiel 
« monda tegmento »; pro siaj riveroj: 
E1 ili la plej granda Yangzi longas 6 
300 km-ojn; pro sia granda kanalo (1 
801 km-oj inter Pekino kaj Hang- 
zhou); pro sia loĝantaro (1,3 miliardoj 
da personoj) - la kvinono de la tuta 
monda loĝantaro -; pro siaj diversaj 

naciecoj (56) parolantaj pli ol 60 
lingvojn; pro sia civilizacio de pli ol 
4 000 jaroj: Ja estas Ĉinio akceptinta 
nian kongreson. 

Disvolviĝo de la kongreso 
Sabate la 6-an de majo 
La tutan posttagmezon alvenis la 
kongresanoj. Post ricevo de la kongres- 
materialoj, la kongresanoj direktiĝis 
al siaj ĉambroj por iomete refreŝiĝi 
kaj ripozi. 

Vespere, dum la interkona vespero, 
sinsekve varme gratulis la ĉeestantojn 
kaj esprimis sinceran bonvenon, 

s-roj Han Zuwu, 
Romano Bolo- 
gnesi kaj Li 
Sen. 

Sekvis kantoj, 
dancoj, prezent- 
adoj de kelkaj 
esperantistoj. 
Li Sen prezidanto de Ciuj ĝojis, 

CFEA saluti siajn 

kunulojn kaj amikojn. 

Dimanĉe 7-an 

Tuj post la akcepto de la urbestro, je la 
10-a, komenciĝis la kongresinaŭguro. 
Honorigis per sia ĉeesto pluraj eminent- 
uloj fervojistaj kaj ŝtataj reprezentantoj. 
Sekvis bonvenigaj paroladoj kaj ĥor- 
ensemblo plezurigis nin per agrablaj 
kantoj. 



Parto de la ĉeestantaro 


Pro siaj meritoj, pluraj ĉeestantoj estis 
honorigitaj per « Honora diplomo ». 
Temis pri s-roj Li Sen, Han Zuwu kaj 
Naosuke Nobuki. Dum paŭzo, la kongres- 
anoj kuniĝis ekstere por fotado. 

Posttagmeze, jam funkciis la unua 
kunveno de la Faka Komisiono gvidata 
de Jan Niemann. Samtempe, la estrar- 
uloj estis akceptitaj de Ĉina Fervoja 
Societo. Fintagmeze, interesuloj parto- 
prenis la kurson pri « Taijiquan », 


movado-arto permesanta plibonigi 
la kontrolon de energio pere de gim- 
nastiko.Nacia vespero ĉesigis tiun 
programeron 

Lunde 8-an 

Matene, ĉiuj landaj responsuloj kun- 
iĝis kun IFEF-estraro por partopreni 
la nepublikan komitatkunsidon, kie 
oni traktas diversajn punktojn pri 
pluevoluo de la federacio. 
Posttagmeze, duontaga ekskurso 
gvidis nin al la Templo de Jada 
Budho, ĝardeno Yuyuan kaj Templo 
de Urba Dio. 

La Templo de Jada Budho famas 
pro siaj du jadaj budhoj - kuŝanta 
kaj sidanta. 

La Gardeno Yuyuan kaj la Templo 
de Urba Dio situas en la centro de 
malnova urboparto. La ĝardeno 
kons-truita antaŭ 430 jaroj estis pri- 
vata ĝardeno de mandareno. 

La Templo de Urba Dio situas tute 
proksime al la Gardeno Yuyuan. Gi 
estis konstruita antaŭ 800 jaroj. La 
dio estas rnulte kultata de budhistoj. 
Ĉiutage, miloj da homoj vizitas la 
templon kaj butikumas en proksimaj 
vendejoj. 

Marde 9-an 

Matene, la kongresanoj ĉeestis la 
Publikan Plenkunsidon. Gi gravas 
pro la enkondukaj decidoj evolu- 
igantaj niajn instancojn. Tiuteme, la 
prezidanto aludis al la situacio ĉe 
REFA kaj petis, ke, en ĉiu L.A de 
IFEF, oni strikte agu laŭ la senco 
kaj la respekto de nia statuto. Tiu 
deziro estis unuanime aprobita de 
la komitatanoj. 

Dum tiu kunveno estis reelektitaj: 

• s-ro Jindrich Tomiŝek prezidanto 
de la Ĉeĥa Fervojista Sekcio kiel 
ĉefkomitatano, 



• S-ino Rodica Todor prezidantino 
de REFA kiel vicĉefkomitatano. 
Posttagmeze, la franca prezidantino 
Sylviane Lafargue prezentis la 59-an 
IFK-on okazontan en majo 2007 en 
la franca ĉefurbo Parizo. 

Sekvis laborkunveno ĉe la Faka 
Komisiono. 

Merkrede 10-an 

Tuttaga ekskurso al la Okcidenta 
Lago en Hangzhou 

Hangzhou, kun historio de du mil 
jaroj, nun estas la ĉefurbo de la pro- 
vinco Zhejiang. La Okcidenta Lago 
areas ses kvadratajn kilometrojn, kaj 
estas cirkaŭata triflanke de ondantaj 
montetoj ombrataj de densa arbaro. 
Tie, kaŝe lokiĝas pagodoj kaj tem- 
ploj farantaj la Okcidentan Lagon 
unu el la plej interesaj vidindaĵoj en 
Ĉinio. 

Jaŭde11-an 

Matene, gvidataj de Jan Niemann, 
interesaj fakaj prelegoj kaptis la 
atenton de la ĉeestantoj. 

En sia ĉefa prelego, kies titolo estis . 
« Cina fervojo sur la mondfirsto », 
Han Zuwu prelegis pri la konstruado 


de la Quinghai-Tibeta Fervojo, kies 
konstruado frontiĝas al tri grandaj 
malfaciloj, nome de la tutjara frosta 
tero, la manko de oksigeno kaj la 
fiziologia malforteco sur la altebenaĵo. 
Komencante en Xining, Qinghai- 
provinco ĝis Lasso en Tibeto, trans- 
irante la Tanggulan monton, la fer- 
vojo longas 1956 km-ojn; 960 km-oj 
superas 4000 metrojn super la mar- 
nivelo, el tiu ĉi parto la plej alta loko 
situas je 5072 metroj; la tundra zono 
longas 550 km-ojn. Tie estis konstrui- 
taj 3 plej alte situantaj en la mondo 
tuneloj, inter ili Fenghuoshan-tunelo 
situas je alteco de 4905 metroj, 
Kunlunshan-Tunelo longas 1686 
metrojn. Oni konstruis la plej longan 
ponton Qingshuihe kun 11703 
metroj sur la tundro kaj la plej altan 
en la mondo stacidomon je 5068 
metroj. 

En julio 2006 prove funkcios la fer- 
vojo, kiu plibonigos la trafikajn 
kondiĉojn en la Tibeta Aŭtonoma 
Regiono, rapidigos la ekonomian 
disvolviĝon kaj akcelos la unuigon 
inter la diversaj nacioj de Qinghai- 
provinco kaj Tibeta Aŭtonoma 
regiono. 

La aliaj prelegoj temis pri: 

• Cinafervojo, hodiaŭ kaj morgaŭ. 

• Elektrizitaj fer\>ojoj de Ĉinio, 
hodiaŭ kaj morgaŭ. 

• Azia-eŭropa kontinenta ponto. 

• Magnetvojo en Ĉinio. 

• Muzeoj de vaporaj lokomotivoj 
en Ĉinio; 

• Historio pri grandaj rapidoj en 
Francio. 

• ICE-trajno. 

• SAP submodelo ABC ĉe DSB 
Koncerne la staton de la ĉinaj fer- 
vojoj, ankaŭ respondis la teknikajn 
problemojn, s-ro Li Sen, prezidanto 
de la Cina Fer\’ojista Esperanto- 
Asocio. 

Posttagmeze, Hilaire kaj Denise 
Happi-Fosso prezentis filmon pri la 
venontaj vidindaĵoj vizitotaj dum la 
estonteca kongreso en Parizo. 

Poste, sub la gvidado de Romano 
Bolognesi, 50 personoj ĉeestis la kun- 
venon pri « Movadaj aferoj ».Pluraj 
parolantoj elvokis diversajn situaciojn 
de siaj landoj. 

Vendrede 12-an 



Tipa ĉina konstruaĵo 

Matene, multaj kongresanoj interese 
vizitis la fervojan muzeon en Sanhajo. 
Poste, ĉiuj direktiĝis al prezentado de 
la nova magnetvojo en Sanhajo - Shi 
Xueqin el Ĉinio 

La unua en la mondo magnetvojo 
funkcias en Sanhajo kaj fariĝis la 
komerca transporta linio, kiu kun- 
unuigas la urban kaj turisman trafi- 
kojn. La linio longas 29,863 km-ojn.. 
La projekta rapido atingis 505 km- 
ojn /h, la vetura rapido - 430 km-ojn / 



h. La veturdaŭro el la Pudong- 
flughaveno ĝis la fina stacio Lon- 
gyanglu bezonas 7 minutojn. La 
totala investo estas 8 miliardoj 900 
milionoj da RMB yuan-oj (890 mi- 
lionoj da eŭroj). 

En majo 2004, komenciĝis komerca 
veturado. La magnetŝvebaj trajnoj 
veturas sekure, stabile kaj akurate. 
Gis julio 2005, ĝi jam transportis 4 
milionojn da vojaĝantoj veturantaj 
komforte. 

Posttagmeze, okazis la fermo de la 
kongreso. En tiu evento, la prezid- 
anto gratulis la ĉinajn komitatojn kaj 
helpantojn por ilia bonega akcepto 
kaj organizo de tiu memorebla kon- 
greso. Ankaŭ la flago estis trans- 
donita de Han Zuwu al la responsulo 
de la venonta kongreso: Sylviane 
Lafargue. 

Post emocia adiaŭa vespero, ĉiuj 
kongresanoj disiris por rehejmiĝi aŭ 
partopreni la Postkongreson en 
Pekino. 

ŝis venonte en Parizo 
por ĝui la 58-an 
IFEF-kongreson. 

58a IFEF-KONGRESO - Ŝanhaio (CN) - 06-13/05/2006 

Salutvortoj de la Prezidanto Romano Bolognesi 
dum la solena malfermo (07/05/2006) 


Estimataj, 
Eminentaj, 
Moŝtaj 

Gastoj! Bravaj 
Organizantoj! 
Karaj 

Kongresanoj! 
Samideanoj 
kaj Kolegoj! 

Goje, mi bonvenigas vin en la 
IFEF-Kongreso de la jaro 2006. 
Estas tre grave kaj esperige, ke landa 
asocio, nome la Ĉina, unuan fojon, 
organizas nian pintan manifestacion. 
Ni devas gratuli al niaj gekolegoj 
pro la kuraĝo kaj pro la granda 
laboro. 

La bela, moderna kaj interesa 
urbego Sanghajo, kuŝanta en tre 
ĉarma regiono, proksime de la vasta 
elfluejo de Lazura Rivero (Yangzi), 
estis la kerno de la nacia esperantista 
agado. Decidinte pri ĝi, oni bone 
elektis, ĉar ĉi tie la homoj ĉiam 
montris grandan intereson por 
eksteraj kontaktoj. 

La gastiganta urbo kaj la tuta 
lando certe travivas rapidajn, sociajn 
kaj ekonomiajn ŝanĝojn. Mi venis ĉi 
tien antaŭ du dek jaroj. Jam estis 
mirinde. Nun, eĉ pli multe. En 
Sanhajo, oni vidas multajn dom- 
konstruejojn, multajn renovigajn 


laborojn. Evidente, la vivo tre 
verve marŝas al prospera direkto. 

La kongresejo, la bona kaj 
afabla akceptado certe kontentigos 
ĉiajn postulojn. Dum la venontaj 
tagoj, eblos esplori multajn 
historiajn, kulturajn kaj naturajn 
trezorojn. Ni ĝue vivos la 
pejzaĝojn kaj la diversajn eventojn 
dum niaj vizitoj, same kiel iuj el ni 
jam faris kaj faros en aliaj 
landopartoj. 

Feliĉe, jam pasis la tempo, kiam 
multegaj homoj estis limigataj kaj 
preskaŭ devigataj pensi kaj paroli 
pri du malsamaj mondoj, tre 
fermitaj. Tre fiere, ni povas afirmi, 
ke tio neniam okazis en la mensoj 
de la esperantistoj, kiuj persiste 
zorgis pri kontaktoj. La nunaj 
trafikaj, ekonomiaj cirkonstancoj 
kaj la kreskantaj internaciaj rilatoj, 
multe pli ol antaŭe permesas 
fekundajn interŝanĝojn, kaj nia 
lingvo Esperanto aparte favoras 
tion. 

Ni, esperantistoj ĉiam malŝatis 
fermitajn barilojn kaj tio, ne 
malofte, estigis malagrablaĵojn kaj 
suferojn. Ne nur perparole, ni ĵetis 
niajn energiojn kaj korojn trans la 
limojn, interamikiĝe tra nordo kaj 
sudo, tra okcidento kaj oriento, 

preter ĉiaj obstakloj kaj ĉiaj 
ideologioj. La esperantista viv- 
koncepto denove montriĝis avan- 
garda en mondo ankoraŭ tro ofte 
batalanta. 

Kiel loĝanto de unu el la ses 
landoj, kiuj post la dua mondmilito 
fondis la kernon de nova ekonomi- 
politika institucio, iĝinta poste 
Eŭropa Unio, kiu en 2004 plilarĝiĝis 
al 25 membroj, mi kore bondeziras, 
ke baldaŭ estu imitoj fare de aliaj 
landoj kaj eĉ kontinentoj, por la 
bono de la tuta Tero-loĝantaro, kiu 
devas ĉiam pli vivi kunlabore kaj, 
ĉefe, pacmaniere! 

Por ĉi tiu okazo, mi estis taskita 
fariĝi ankaŭ reprezentanto de 
FISAIC, la Internacia Federacio de 
la Kultur-Flegantaj Fervojistoj. Tio 
estas granda honoro, kaj mi akceptis 
kun konvena orgojlo. 

Nome de IFEF kaj persone, mi 
kore gratulas pro la paŝoj faritaj de 
la ĉinaj fervojistoj por sukcesi iĝi 
FISAIC-membroj, kun danka penso 
al la FISAIC-estraro, kiu, plenfide al 
la kontaktoj de ni esperantistoj 
eŭropaj kaj ĉinaj, malferme akceptis 
aldonan landan asocion. 

Verdire, danke al Esperanto, 
same jam okazis en la pasinto rilate 
aliajn landojn, pri kio ni devas esti 
tre kontentaj kaj fieraj, ĉar videble 
niaj streboj ne estas vanaj kaj daŭre 
produktas bonajn fruktojn. Tio devas 
doni al ni ĉiuj eĉ pli da elano kaj 
esperoj por mondo pli kaj pli 
interamika. 


Plenĝoje, mi salutas kaj gratulas 
flanke de FISAIC, aparte nome de 
la Generala Prezidanto, s-ro Guy 
Gieres el Luksemburgio kaj de la 
Generala Sekretario s-ro George 
Wallerand el Francio. 

Rilate al nia preskaŭ jarcenta 
historio, la ĉinaj fervojistoj 
aktiviĝis ne tro de longe, sed tre 
vigle. En 1984 fondiĝis la 
Huhehota Fervoja Administracia 
Esperanto-Asocio kiel branĉo de la 
Interna Mongolia Esperanto- 
Asocio. Prezidanto estis diplomita 
inĝeniero LI Sen. Sekve de kursoj 
en multaj lokoj, baldaŭ ekzistis 
fervojistaj grupoj. 

En aŭgusto 1985, fondiĝis la 
Unuiĝo de Fervojistaj Esperanto- 
Grupoj (UFEG), ankaŭ sub la 
gvido de la kolego LI Sen. La ĉinaj 
grupoj aktive partoprenis en la 
fervojista kontaktkunveno de la 
71a UK en Pekino (1986). En la 
72a UK en Varsovio (1987, 
centjariĝo de Esperanto) LI Sen 
partoprenis en la kontaktkunveno. 
Ekde tiam, ĉiujare, okazas 
tutlandaj jarkunvenoj. 

Jam en 1988, IFEF akceptis la 
aliĝon de la ĉinaj grupoj kiel nova 
landa asocio. 

La 13an de Marto 1993, 
fondiĝis la Cina Fervojista 
Esperanto-Asocio (ĈFEA), ankaŭ 
sub gvidado de LI Sen. Ĉeestis 
fervojistoj el 8 grandaj urboj. 

En 1998 ĉina delegito 
partoprenis la 50-an IFK en 




INTERNACIA FERVOJISTO 2006.3/4 


45 


Aalborg (Danlando). 

Kolego LI Sen intertempe ricevis 
multajn gravajn honorigojn de la 
Ĉina Stato, de iuj Esperanto- 
organizoj kaj sciencaj institucioj, tre 
merite, ĉar en 1999 eldoniĝis lia tre 
impona trilingva fervoja terminaro. 

Poste, aktiviĝis la agema kolego 
HAN Zuwu, ĉefa motoro de la 
lastatempa organizita laboro kaj 
Prezidanto de la LKK de ĉi tiu 58-a 
IFEF-kongreso. 

Dankon al ili du, kaj al ĉiuj iliaj 
kunlaborantoj, homoj kaj instancoj, 
kiuj diversmaniere helpis por 
efektivigi la agadojn kaj la 
manifestacion. 

Ĉi-jare, mi ne intencas paroli tro 
longe pri la plej malbonaj faroj de 
tiu ĉi turmentita homaro, kiu ne 
volas, aŭ ne kapablas, interrilati en 
paca maniero. La multaj informoj el 
la mondo pri terorismoj, militoj kaj 
aliaj fifaroj ne permesas al ni tro 
jubili. 

Ja, la plej ofta kaj sukcesa 
entreprenaĵo de la homaro estas 
ĝuste milito. 

Eble, oni povas demandi: kial 
ankaŭ en paca esperantista kongreso 
oni devas mencii tion? Mi tuj 
respondas, ke esti esperantisto ne 
signifas nur revi por asepta amikeco, 
nur vivi abstrakte inter nuboj. Nia 
mondo daŭre estas en danĝero. 

Laŭ mi, la bonintencaj homoj ne 
faras sufiĉe por kontraŭi la 
malbonfarojn. Ni devas postuli pli 
da konscio, ĉar ĉiuj homoj estas sur 


la sama boato, nia planedo Tero, 
kies destino ĉiam pli dependas de 
saĝaj elektoj kaj de la konservado 
de la natura medio, en kiu, kaj per 
kiu, ni ĉiuj vivas. 

Oni atentu, ke la ebleco de 
pluvivo de nia specio fariĝas pli 
kaj pli febla pro troa malefika 
ekspluatado de la, ne senfinaj, 
planedaj rimedoj fare de homaro 
ĉiutage pli postulema kaj 
detruema, ankaŭ pro alta 
demografia premo. 

Jes, malgraŭ ĉio, la homaro 
pretervivis, sed pli kaj pli ĝi 
bezonas interrilatojn. Ankaŭ por 
konsciiĝi pri tiuj gravaj problemoj, 
ĝi nepre bezonas supernacian 
interligilon. 

Solvo por ĉio, verŝajne ne 
ekzistas, sed ni certas, ke ekzistas 
ilo kapabla helpi en esenca 
maniero en la homaj interrilatoj. Ni 
tute ne dubas pri la perfekta 
uzebleco kaj eĉ supereco de 
Esperanto por ĉiuj plej altaj homaj 
celoj, kaj pro tio ni ne devas timi 
daŭre persisti en nia agado, 
esperplene, kuraĝe kaj firme, 
kontraŭ ĉiaj nekomprenoj kaj 
malfacilaĵoj. Ni certas, kiel d-ro 
Zamenhof certis, ke iam la homoj 
akceptos kiel plej bone vivi, pace 
kaj frate. 

Ankaŭ nia bona Esperanto 
sukcesis pretervivi terurajn 
provaĵojn. Ankoraŭ, oni ne multe 
konsideras ĝin. Eble, ĝi estas 
ankoraŭ tro avangarda. Eble ni 

esperantistoj ne tiel bone kaj forte 
kapablas aŭ kuraĝas subteni ĝin. 

Por ni, fervojistoj esperantistoj, 
kongresi signifas ĉefe kunlabori por 
niaj celoj, kunmeti energion kaj 
pasion por antaŭenigi la Internacian 
Lingvon kaj nian Federacion. 

Niaj plej gravaj kongreseroj estas 
la kunsidoj de la Komitato kaj de la 
Komisiono, kun la fakaj aranĝoj, ĉar 
ili montras la progreson de nia 
agado, taksas nian laborkapablon kaj 
nian adaptiĝon kaj kontribuon al la 
rapide evoluanta fervoja tekniko. 
Dum ilia disvolviĝo, same kiel dum 
la kulturaj, artaj, distraj programeroj, 
montriĝas ankaŭ la ĉefaj elementoj 
de nia tipa intemacia vivmaniero, 
kiuj venas el la diversaj personecoj 
de la partoprenantoj. 

Ni daŭre organizu kaj utiligu la 
fervojistajn kongresojn ankaŭ kiel 
forumojn malfermitajn al ĉiuj, por 
libere esprimi niajn ideojn kaj 
interŝanĝi demokratajn opiniojn je 
internacia nivelo, bone sciante, ke 
tio plene povas efektiviĝi nur per 
bona uzado de komuna lingvo, kiu 
ebligas al homoj el la plej 
malproksimaj landoj kaj kulturoj 
kunligiĝi je ĉiu ajn nivelo. 

Ni fervojistoj esperantistoj, jam 
longe spertiĝis kaj brile pruvis tion, 
dum la pasintaj 97 jaroj de nia 
internacia agado kaj ĉefe dum la 57 
antaŭaj kongresoj, danke al la ideala 
kaj tre praktika inventaĵo kiu estas la 
zamenhofa lingvo. 


Sen tradukaj aparataroj, sen 
interpretistoj, ni montras la plej 
bonan manieron internaciskale 
komuniki. Inter esperantistoj, oni 
neniam sentas sin fremdaj. 

Kvankam tre fore de niaj ĝis 
nunaj eŭropaj kongresoj, malgraŭ 
la relative ne tro alta nombro da 
partoprenantoj, ni konsideru tiun ĉi 
manifestacion aparte grava kaj 
bonaŭgura por estonto ĉiam pli 
tutmonda, en Mondo ĉiam pli 
malgrandiĝanta. Ja, la “torĉo” de la 
bonaj ideoj, de la altaj idealoj 
transiras de mano en manon, de 
lando en landon. 

Estas en ĉi-tiu spirito, ke niaj 
antaŭuloj komencis agadi kaj tiele 
ni devas daŭrigi. En ĉi-tiu spirito ni 
vivu la kongresan semajnon, donante 
kaj ricevante la maksimuman 
kunlaboron, profitante por kreski 
lingve, profesie kaj home. Ni estu 
kiel eble plej malfermitaj al aliaj 
vidpunktoj kaj ideoj, tolereme kaj 
danke. 

En ĉi-tiu spirito, mi deziras, ke 
en Sanhajo, ĉio estu kiel plej multe 
morale kaj materiale plensukcesa 
kaj ke ĉiuj realigu siajn dezirojn. 

Per ĉi-tiuj vortoj, mi deklaras la 
58-an Kongreson de la Internacia 
Fervojista Esperanto - Federacio 
malfermita. 

Romano BOLOGNESI 
IFEF-Prezidan to 

RESUMA JARRAPORTO DE LA LANDAJ 
ASOCIOJ DE IFEF PRI LA JARO 2005 


Laŭ la 
dissendita 
nova demand- 
ilo, la lan- 
daj asocioj 
preparis 
siajn jar- 
raportojn 
pri la jaro 
2005. Bedaŭrinde, Japanio kaj Ser- 
bio-Montenegro ne sendis raporton, 
kaj por tiuj landoj mi kalkulas laŭ la 
pli fruaj senditaj raportoj. E1 Slova- 
kio venis stranga raporto sen indikoj, 
en kiu SAFE-prezidantino i.a. skri- 
bis: „SAFE praktike finis sian funk- 
ciadon, ĉar nek unu estraranino labo- 
ras ĉe la fervojo." Poste ŝi skribis: 
„Tial ni decidis fariĝi dormanta" lan- 
da asocio, aŭ nur surpapere ĝisvivi 
almenaŭ ĝis la centjara jubileo de 
IFEF", kaj ŝi daŭrigas: „Ni decidis 
pagi por dek membroj la kotizon al 
IFEF." Tiuj frazoj havas kontraŭ- 
dirojn, kaj mi ne povas konstati, kia- 
maniere volas funkcii la landa asocio 
en Slovakio. Kompreneble, la jar- 
raporto pretiĝis pri la jaro 2005, kiam 
la slovaka landa asocio ankoraŭ 
iomete funkciis. 

En la jarfino de 2005 ekzistis la 
jenaj landaj asocioj en la kadro de 
IFEF: Aŭstrio, Belgio, Bulgario, 
Ĉeĥio, Ĉinio, Danio, Francio, Ger- 
manio, Italio, Hispanio (Katalunio), 
Hungario, Japanio, Kroatio, Norve- 
gio, Pollando, Rumanio, Serbio- 


Montenegro, Slovakio kaj Slovenio, 
entute 19 landoj. 

1./ La landaj asocioj. 

La landaj asocioj raportas pri 
2310 asociaj membroj, kiu nombras 
308 malpli ol en la antaŭa jaro. La 
malpliiĝo estas ĉefe en Rumanio 
(188), Aŭstrio (26), Francio (20), 
Germanio (11) kaj Italio (10). 
Kompreneble, pro la ĉeso de la 
Svisa Landa Asocio, 79 svisaj fer- 
vojistaj esperantistoj jam ne rolas 
en la membro-nombro de IFEF; sed 
altiĝas la nombro de la "malnova- 
nova" Pola Landa Asocio. 

Laŭ la raportoj IFEF nombras - 
kune kun la individuaj membroj - 
718 membrojn; tiu nombro faras 75 
malpli ol en la antaŭa jaro. La mal- 
pliiĝo estas ĉe Germanio (37), Italio 
(10), Serbio-Montenegro (10), kaj 
32 ĉe Svisio, sed altiĝas la nombro 
per la Pola Landa Asocio. La kasis- 
to de IFEF raportas pri 762 mem- 
broj, ĉar la landaj asocioj por 762 
membroj pagis la jarkotizon. Ek- 
zemple la germanoj 37, la danoj 12 
plusojn pagis por la jaro 2005. 

Se mi ekzamenas la ciferojn, mi 
povas konstati, ke la membro- 
nombro de IFEF jaron post jaro 
malkreskas. Mi denove ripetas la 
ciferojn de la kontinua malpliiĝo de 
la IFEF-membraro: en la fino de la 
naŭdekaj jaroj, IFEF havis pli ol 
1200 membrojn, kaj en la jaro 
2000: 1067, en 2001: 992, en 2002: 

907, en 2003: 875, en 2004: 853, kaj 
en la Iino de la pasinta jaro: 762. Do la 
tendenco estas hela kaj trista realaĵo. 

La raportoj el la plena asocia 
membro indikas pli ol 65%-jn da 
emeritoj, sed en multaj landoj tiu 
indiko atingas la 90 %-jn kiel ekzem- 
ple en Germanio, Aŭstrio, Ĉeĥio, 
Hispanio. E1 la tuta membraro 340 
estas nefervojistoj. La nombro de la 
memstaraj grupoj estas 93. En la re- 
suma jarraporto, mi ĉiujare, provis 
analizi la kaŭzojn de la kontinua mal- 
pbiĝo de la fervojistaj esperantistoj. 
La kaŭzoj ĉiam estas samaj: ekono- 
mia krizo, la rapidaj ŝanĝoj en la fer- 
vojaj organizoj, la privatigo, la mal- 
pbiĝo de la nombro da fervojistoj, la 
disvastigo de la angla lingvo sur ĉiu 
tereno de la vivo, aliaj interesiĝoj de la 
gejunuloj, ktp. Tiu tendenco ekzistas 
en la tuta Esperanto-movado, en la 
kadro de UEA kaj aliaj Esperanto- 
organizaĵoj. Kion ni devas fari por 
haltigi tiun tendencon? Ni nur povas 
efike kaj entuziasme labori, kaj se 
ni agadas tiamaniere, ni faras nian 
devon. 

2./ Taskoj de landaj asocioj. 

Dekunu landaj asocioj laboras laŭ 
laborplanoj, pretigitaj laŭ la indikoj 
de IFEF. Mi opinias, ke labori efike, 
oni povas nur pere de konceptitaj 
taskoj, deciditaj celoj kaj akceptitaj 
limdatoj. 

Ankaŭ 11 landaj asocioj kolektas 
indikojn pri la historio de la landa 
fervojista Esperanto-movado, kaj 
konservas historian heredaĵon. Tiu 
tasko, ĉefe nun, estas aktuala pro la 


centjariĝo de la fervojista Esperanto- 
movado en la jaro 2009. Laŭ tiuj 
materialoj - kaj kompreneble laŭ la 
plifrue aperigitaj tri prihistoriaj 
kajeroj - povos nia prezidanto pretigi 
plenan centjaran historion de la fervojista 
Esperanto-movado kaj de IFEF. 

3.1 Interrilatoj kun instancoj kaj 
aŭtoritatoj. 

Dekunu landaj asocioj raportas 
pri interrilatoj kun la fervojo. Ili 
regule raportas al la aŭtoritatoj pri 
la agadoj kaj la movadaj eventoj. 
Tiuj landaj asocioj ricevas au finan- 
can subtenon, aŭ senpagan fervojan 
bileton por olicialc vojaĝi al kon- 
gresoj kaj ceteraj Esperanto- 
eventoj; eĉ kelkaj landaj asocioj 
senpage ricevas specialan ejon por 
kunvenoj, kursoj, ktp. Bedaŭrinde, 
neniu landa asocio raportas pri la 
klariga teksto en Esperanto en la 
horarlibro. Serbio-Montenegro antaŭ 
unu jaro raportis pri temo tiel: "En 
la oficiala fervoja horaro troviĝas 
dupaĝaj instrukcioj en Esperanto", 
sed pri la jaro 2005 tiu ĉi landa asocio 
ne sendis raporton, kaj mi ne rajtas 
diri, ke tiu konstato ankoraŭ estas 
vera. 

Ses landoj kontaktas kun sindi- 
katoj, eĉ Ĉinio, Germanio kaj Ru- 
manio ricevas financan apogon de 
la sindikatoj. 

Dekunu landaj asocioj havas 
bonan rilaton kun la landa FISAIC- 
sekcio. Inter ili ok landoj ricevas 
financan apogon kaj kelkaj senpagan 
bileton aŭ alian helpon de ili. 

Preskaŭ ĉiuj landaj asocioj havas 

aktivajn kontaktojn de libertempaj, 
kulturflegantaj, artaj, sportaj kaj 
religiaj organizoj. 

4. / Organizado de jarkunvenoj kaj 
aliaj renkontiĝoj. 

En Aŭstrio, Japanio, Serbio- 
Montenegro, Slovakio kaj Slovenio 
ne okazis jarkunsido en la jaro 2005, 
sed Ĉeĥio kaj Hungario dufoje aran- 
ĝis jarkunsidon. Entute 500 parto- 
prenantoj ĉeestis la jarkunsidojn, eĉ 
ses landoj raportas pri eksterlandaj 
gastoj, entute 40. En dekunu landaj 
asocioj okazis fakprelegoj; krome 
dek landoj, samtempe organizis an- 
kaŭ distrajn kaj ekskursajn progra- 
mojn. 

En la jaro 2006 nur en Slovakio 
ne okazos jarkunveno. Tiuj indikoj 
montras, ke la membroj de la landaj 
asocioj deziras la komunajn progra- 
mojn kaj la Esperanto-etoson. 

5. / Interrilatoj kun Esperanto- 
organizoj. 

Deksep landaj asocioj havas inter- 
rilatojn kun sialanda asocio de UEA, 
eĉ en kelkaj landoj la fervojistaj 
esperantistoj agadas kiel estraranoj 
de la landa asocio de UEA. Ok landaj 
asocioj havas interrilatojn kun SAT, 
kaj preskaŭ ĉiuj landoj kun ceteraj 
Esperanto-organizoj. 

En Hispanio, Kroatio kaj Pollando, 
ne ekzistas fakdelegito de UEA. Dek- 
ses landaj asocioj raportas pri sia- 
landaj fakdelegitoj ĉe UEA, ĝia nombro 
estas entute 50. 

67 Informado en la plej vasta senco. 

Dektri landaj asocioj informis en 
propra medio la publikon pri 
Esperanto-eventoj, movadaj aktual- 


aĵoj pere de fervojista gazeto kaj 
aliaj fakaj kaj publikaj regionaj 
gazetoj kajĵurnaloj. 

Ĉeĥio, Francio, Germanio, Hun- 
gario kaj Kroatio aranĝis ekspozi- 
ciojn, kiujn plurmiloj vizitis. Iliaj 
temoj varie estis la movada historio 
kaj vivo, fotoj kaj pentraĵoj ĉefe pri 
Esperanto-eventoj, ktp. En dek landoj 
oni plenumis kromajn aktivecojn 
pere de flugfolioj, afiŝoj, sonbendoj 
kaj ĉefe retpaĝoj. Dekdu landaj asocioj 
aperigis peresperantajn artikolojn 
en la gazetoj. 

Sep landaj asocioj raportas pri 
faritaj fakprelegoj kaj fakartikoloj. 
Inter ili, Hungario elstaras per 14 
fakaj, 7 movadaj kaj 15 alitemaj 
artikoloj en la faka revuo Hungara 
Fen>ojista Mondo, Kroatio per multaj 
fakprelegoj sub ĝenerala titolo 
"Fen>oja temo" dum la regulaj kun- 
venoj; Ĉeĥio per lingvistikaj kaj aliaj 
fakaj temoj ĉefe en kelkaj kurac- 
lokoj; Germanio per fakaj aktual- 
aĵoj en la kluboj; Pollando per IFEF 
aferoj dum la renkontiĝo en la urbo 
Poznan kaj Rumanio per interesaj 
kaj aktualaj fervojfakaj temoj okaze 
de la 57-a IFEF-kongreso. 
7./Instruado. 

Dekdu landaj asocioj aranĝis 
entute 43 lingvokursojn kun pli ol 
350 kursanoj. La plej granda nom- 
bro de la kursanoj estis en Francio 
(92), Hungario (87), Rumanio (43), 
Danio (29), Kroatio (22), Italio 
(18), Belgio ( 15), Pollando (13) kaj 
Germanio (12). La lingvokursoj 
ĉefe estis memstaraj, sed en kelkaj 

landoj okazis komune kun la landa 
Esperanto-asocio kaj kun aliaj 
Esperanto-organizoj. 

8./ Junulara agado. 

Sep landaj asocioj raportas pri 218 
junaj membroj (ĝis 30 jaraĝo). Inter 
ili troveblas en Ĉinio 150, en Hungario 
55, en Rumanio 7, en Slovenio 3, kaj 
1 en Bulgario, Italio kaj Kroatio. Tiuj 
ciferoj montras malpliiĝon de 44 
kompare kun la antaŭa jaro. Memstara 
junulara grupo ne ekzistas. 

Preskaŭ ĉiuj landaj asocioj strebas 
akiri junajn membrojn, sed tio estas 
malfacila problemo, eĉ "senespera 
afero". Vane, ni aranĝas pli allogajn 
programojn, kongresojn, klubkun- 
venojn, kaj ni popularigas Esperanton 
pere de organoj, afiŝoj, flugfolioj, 
murgazetoj kaj aliaj medioj, la ge- 
junuloj ne venas inter ni, kaj ne interes- 
iĝas pri Esperanto. Ekzemple, en 
Hungario, plurmiloj da universitat- 
anoj lernas kaj ekzamenas ĉiu jare en 
Esperanto, ĉar ili bezonas por la 
diplomo ŝtatan ekzamenon en du 
fremdaj lingvoj, kaj post la ekzameno 
ili jam ne volas agadi en la kadro de 
Esperanto-mo vado. 

9J Landaj organoj. 

Dektri landaj asocioj eldonas 
propran organon. En Ĉinio, Danio, 
Francio kaj Hispanio sesfoje, en Bul- 
gario, Germanio, Hungario, Pollando 
kaj Rumanio kvarfoje, en Aŭstrio kaj 
Italio trifoje, en Japanio kaj Norvegio 
dufoje ĉiujare. La nombro de la jara 
paĝaro estas 660, laŭlande ĝi varias inter 
12 kaj 80. Bulgario, Danio kaj Hun- 
gario eldonas ĝin nur en Esperanto, 
la aliaj landoj eldonas la landajn 


organojn dulingve. Dekunu landaj 
asocioj havas spacon en aliaj organoj. 

10. / Faka agado. 

Naŭ landaj asocioj raportas pri 
la agado en la terminara laboro, laŭ 
kio la Terminara Sekcio de IFEF 
daŭrigis la laboron, plenumis kaj 
solvis la taskojn, pri kio per sia 
cirkulero - Terminara Kuriero -ĝi 
detale informas. 

Ok landoj mencias pri faka 
aktiveco, pri verkado kaj traduko de 
fakaj tekstoj kaj materialoj. 

11. / Ekonomio. 

Laŭ la jarraportoj la ekonomia 
situacio ĝenerale similas al la antaŭaj 
jaroj. En kelkaj landoj, nur la sub- 
vencioj, la enpagitaj jarkotizoj kaj 
la reduktoj de la elspezoj povas 
ekvilibrigi la financan staton. En 
Ĉeĥio, Danio, Francio, Germanio, 
Hungario kaj Kroatio la ekonomia 
situacio kaj la financa stato estas 
sufiĉe bona kaj kontentiga. 

12. /Fina komentario. 

Ĉiuj landaj asocioj akre pri- 
skribis la ĝeneralan situacion de la 
fervojista Esperanto-movado. Ekde 
multaj jaroj, la plej gravaj proble- 
moj estas la maljuniĝo de la mem- 
braro de la asocioj kaj la manko de 
gejunuloj. Neniu volas transpreni la 
stafetbastoneton kaj la gvidantan 
taskon en la asocio. Kelkaj landaj 
asocioj okupiĝas pri tiu penso, ke ili 
ĉesigos la asocion. En Slovakio, 
Belgio, Serbio-Montenegro, Slovenio 
la situacio estas la pli malbona. 

Laŭ la rumana jarraporto, en 
Rumanio - post la bone aranĝita 57- 

a IFEF-kongreso - denove aperis 
la danĝero, ke la Esperanto- 
movado transformiĝos en "turisma 
agado", ĉar sen veraj esperantistoj, 
nur kun turistoj ne povas funkcii 
Esperanto-asocio? Ankaŭ estas 
gravaj problemoj, ke flue mal- 
kreskas la membro-nombro de la 
fervojistaj esperantistoj, kaj de 
IFEF. Ĉiujare malaltiĝas la nom- 
bro de la partoprenantoj de la 
IFEF-kongresoj. La estonto ne 
estas rozkolora, pro tio, estas ne- 
cese pli bona kunlaboro en la ka- 
dro de IFEF inter la landaj aso- 
cioj. Estas necese, pli efike agadi 
sur la faka tereno de la Esperan- 
to-movado. Estas necese konvin- 
ki niajn kunlaborantojn, niajn 
familianojn kaj konatulojn pri 
la utileco de Esperanto. Estas 
necese kontinue varbi novajn 
membrojn, ĉefe inter la ge- 
junuloj. 

Post tri jaroj, la fervojista 
Esperanto-movado festos la cent- 
jariĝon, kaj mi esperas, ke tiu 
datreveno kunportos la prosperon 
kaj disvolviĝon de la fervojista 
Esperanto-mo vado. 

Budapest, la 25-an de aprilo 2006 

Istvan Gulyas 
vicprezidanto de IFEF 


^ Vartrajno 

os Berlino - Moskvo ektrafikis 
05 Por traveturi la distancon inter 

03 

03 Berlino kaj Moskvo, vartrajnoj 
^ bezonas ĝis dek tagoj. Kamionoj sur 
cs ŝoseoj povas traveturi la distancon 
03 nur en kvin tagoj. Kvar europaj 
cs fervojaj administracioj - DB, PKP, 
05 RĴD kaj BĴD tamen starigis ambi- 
^ cian celon: plenumi la transporton 
03 sur tiu ĉi trajntraceo, 1800 km- 
^ ojn longa, en nur 77 horoj. 

03 En mez-novembro 2005 for- 
^ veturis el la fervoja stacio Seddin 
os apud Berlino esplor-trajno, ses- 
^ cent metrojn longa kaj 1600 tu- 
os nojn peza, kiu, krom varoj, ankau 
03 transportis estrojn de la supre 
os menciitaj fervojaj administracioj. 
08 Tiuj ĉi deziris propraokule vidi la 
^ prizorgadon en landlimaj stacioj. 
03 Celo de Ia ago estas forigo de 
^ longegaj procedoj, kiel ekzemple 
03 interŝanĝo de lokomotivo au 
^ eldoganigo. Plirapidigon oni real- 
os igos helpe de uzado de la kalkul- 
08 tekniko sed ankau per eluzo de la 
05 elektronika kargo-listo, per kiuj 
08 oni povas redukti la transport- 
05 tempon al minimumo. 

Prilaboris Jindrich Toimŝek 

RaportO de la ĉefkomitatano 


Mi partoprenis 
_ en ambaŭ inter- 
kongresaj estrar- 
kunsidoj de IFEF 
- la Aŭtuna en 
oktobro 2005 en 
Lovran (Kroatio) 
kaj la Printempa 
dum aprilo 2006 
en Port Bail (Francio), kie oni traktis 
diversajn problemojn kunligitajn kun 
agado de nia Federacio. 

Laŭ sugestoj de la estraranoj mi 
prilaboris Cirkuleron kaj Demandilon 
por Jarraportoj 2005 kaj sendis ilin al 
la estraranoj, pere de landaj asocioj al 
la komitatanoj eĉ al kontaktuloj en 
landoj, kie IFEF nuntempe ne havas 
funkciantan landan asocion. Sume 
venis Jarraportoj el 17 landoj; ne sendis 
Japanio kaj Serbio-Montenegro mal- 
graŭ denovaj petoj kaj senditaj kopioj 
de la Cirkulero kaj Demandilo. En 
kunlaboro kun IFEF-kasisto, ni korek- 
tis kaj ĝisdatigis Adresaron de IFEF. 

Mi daŭrigis miajn kontaktojn kun 
iuj individuaj membroj kaj kontaktuloj 


en aliaj landoj kiel Nederlando, Rusio, 
Svisio kaj aliaj, cele al informi kaj 
varbi por IFEF. Tiucele, mi ankaŭ 
preparis informartikolon kun titolo 
“IFEF celas tutmondiĝi” kaj, kun iuj 
modifoj, mi sendis ĝin por aperigo en 
"Esperanto", la revuo de UEA kaj en 
diversaj revuoj, ekzemple “La Ondo 
de Esperanto”, aperanta en Rusio 
kaj en organoj de la UEA - landaj 
asocioj en diversaj landoj, ekz. Aŭs- 
tralio, Argentino, Brazilo, Britio kaj 
aliaj,por tutmondigi antaŭ la prok- 
simiĝanta IFEF- centjariĝo en 2009. 

Mi dankas la estraranojn, la 
anstataŭantinon de la ĉefkomitatano 
D-rino Rodica Todor kaj ankaŭ la 
komitatanojn kaj ĉiujn aliajn, kiuj 
kunlaboris kaj helpis al mi por 
plenumi miajn taskojn. 

Mi kun ĝojo danke akceptos ĉiujn 
proponojn kaj instigojn por pli- 
bonigi nian agadon. 

Sanhajo, la 9-an cle majo 2006. 

Jindfich Tonusek, ĉk 



c#c#c#c#c#c#c#c#c#c3c«c«c«c«c«c«c«c«c#c«c#c«c«c«c« 
InPaSem (Internacia Paroliga Semajno) 

Internacia Paroliga Semajno (2006-10-02/08) okazos en la klubejo de la 
pensiono SOKOL en la urbeto DOBRICHOVICE. Tiu urbo troviĝas 8 km-ojn 
sudokcidente de la limo de Prago, per trajno je 23 km el la praga ĉefa stacio 
(Praha hlavni nadrazf), en la bela valo laŭlonge de la rivero Berounka. 

La urbeto havas proksimume 3 mil loĝantojn. Nur je 9 km-oj el ĉi tie troviĝas 
unu el la plej konataj ĉehaj kasteloj Karlŝtejn, proksima ankau estas Bohemia 
Karsto kun la grotaro de Koneprusy. 

Informoj kaj aliĝiloj: www.kava-pech.cz/inpasem, aŭ: 

KAVA-PECH, Anglicka 878, CZ 252 29 DOBRICHOVICE. 

Printempa estrarkunveno de IFEF 



De maldekstre dekstren sidas ĉe la tablo: Rodica Todor, Laurent Vignaud, 
Romano Bolognesi, Jindrich Tomiŝek kaj Istvan Gulyas 


Kiel kutime oni povas diri, la 
printempa estrarkunveno de IFEF 
okazis en Francio. Ĉijare en la 
normanda regiono, akceptis nin, 
la Honora prezidanto de FFEA Pierre 
Robiolle kaj la prezidantino Sylviane 
Lafargue. 

Tiu kunveno okazis la 13-an kaj 
14-an de aprilo, tuj post la nacia 
kongreso. Tiamaniere, estraranoj 
alvenintaj kelkajn tagojn pli frue, 
povis libervole partopreni kelkajn 
erojn de la nacia kongreso. Estis pro- 
ponitaj vizitoj de diversaj muzeoj, 
kasteloj, promenado tra la turista 
regiono "Cotentin" kaj ties multaj 
germanaj militaj defendoj. Ĉefa 
punkto estis la vizito de la urbo 
Cherbourg ankoraŭ alinomata 
"Urbo de la maro" pro ĝia mara 
muzeo kaj submarŝipo-muzeo. Tiu 
komplekso tute dediĉita al la homa 
submara aventuro prezentas du superajn 
punktojn: 


- La oceanan poluson kun, inter- 
alie, la plej alta akvario en Eŭropo 
(10,70 metrojn alta) entenanta 
proksimume 4 000 fiŝojn kaj 200 
senvertebrulojn, 

- la submaran poluson per aŭdio- 
gvidata vizito de la plej vasta vizit- 
ebla submarŝipo en la mondo. 

IFEF-estrarkunveno konsistis el 
kutimaj pritraktendaj temoj rilatantaj 
al la vivo de nia Federacio. 

Interaliaj terenoj, ni povas mencii 
la diskutojn pri la venonta IFK, 
priorganizaj aferoj, cirkulero, faka 
kaj terminara laboroj, venontaj 
IFK-oj, honorigoj, statuto, agad- 
plano, situacio en kelkaj landoj, 
eksteraj rilatoj (UEA, FISAIC), 
venontaj estrarkunsidoj kaj eventu- 
alaĵoj. 

La sekvonta estrarkunveno okazos 
de la 8-a ĝis la 10-a de septembro 
en iu loko ne precizigota. 

La redaktoro 

Ĉu fervojo en Libio • • • 


LIBIO: 

ĉrandeco : 1 775 500 km/2 
Loĝantaro: 5,559 milionoj 
Cefurbo : Tarabulus/Tripolis/ 
Tripolo 

Lingvo: araba 

La respondo al la supra de- 
mando estas facila: En la 
pasinteco jes, en la nuna 
tempo ne, en la estonteco - 
verŝajne - jes! 

Mi partoprenis de la 06. ĝis la 
13.03.2006 en grupvojaĝo per aŭto- 
buso de la tunizia insulo Djerba al 
Libio, lando sen esperantistoj kaj 
sen latinaj literoj. 

Mi tie esploris iomete laŭ la 
limigitaj eblecoj de turisto la 
temon kaj ankaŭ trovis intertempe 
informojn el diversaj fontoj pri la 
iama fervojo kaj pri la planoj por la 
estonto. Ekzistis fervojo ĝis 1965, 
sed en du partoj - vidu la mapon. 

Oni malfondis ĝin (do dum la 
tempo de la iama reĝa reĝimo), ĉar 
mankis la ligo inter la du grandaj 
metropoloj de la lando: Tripolo kaj 
Benghazi (nomoj laŭ la Poŝatlaso 
de la Mondo) kaj tiam la nombro 
de la loĝantaro estis malalta. De la 
fervojo en la okcidenta parto mi 
vidis iaman ponton kaj restantan 
taluson iomete oriente de Tripolo, 
apud la strato en la direkto al la 
romiaj restaĵoj de la urbo Leptis 
Magna. Fotografi ĝin ne eblis, ĉar 


la aŭtobuso tro rapide pasis kaj mi 
ne sciis antaŭe pri ĝi, por eventuale 
peti pri halto. Libiaj gvidantoj dum 
nia vojaĝo ne sciis pri la iama fer- 
vojo kaj ne povis montri la iaman 
stacion en Tripolo. Sed en la gvi- 
dlibro pri Libio el la nuna jaro mi 
malkovris sekvan tekston: 

"Plia estonta projekto por la pli- 
bonigo de la infrastrukturo estas la 
rekomenco de lafervoja trafiko kaj 
la konstruo de seninterrompa fer- 
voja linio laŭlonge de la tuta mar- 
bordo. Je la strato, kiu ligas Tripo- 
lon kun la tunizia landlima pasejo 
(Ras Ajdir) oni jam etape, principe 
tute en la okcidento, frezis teren- 
striojn kaj talusojn ŝutamasis. La 
fervoja trafiko en Libio estis mal- 
fondita en 1965, ĉar ŝajnis ne eko- 
nomia, la mallonga, nur 360 km- 
ojn longa fervojreto, kiu krome 
konsistis el du partoj (tripolia kaj 
cirenia), kun traceo laŭlonge de la 
bordo de la Surto (= golfo en la 
mediteraneo). Pro la kreskanta 
loĝantaro nuntempa, la situacio 
ŝanĝiĝis. Relojn kaj vagonojn, 
Libio intencas mem produkti. En 
tio la ŝtalfabriko en Misratah ludos 
la ĉefan rolon ". 

Do estas espero rilate la kons- 
truon de la fervojo, sed la menci- 
itan taluson en direkto al la tunizia 
landlimo ne videblis el nia aŭto- 
buso, kvankam ni veturis paralele 
al la maro. Ligo al la tunizia reto 
nur povas okazi en Gabeso, la plej 

suda stacio en Tunizio. Sed estas la 
problemo ke al Gabeso kondukas 
nur etŝpura fervojo kaj oni povas 
atendi ke la libianoj konstruos kom- 
preneble normalŝpuran fervojon. Oni 
povus solvi la problemon tiel, ke 
ankaŭ tiu parto de la tunizia fervojo 
ŝanĝiĝos al la normala ŝpuro. Je la 
alia flanko de la lando la eblo de 
konekto povus okazi en Solurao 
(Sollum), ĝis kie la egipta fervojo 
etendiĝas. 

Ekzistas papera plano pri kons- 
truo de 3000 km-ojn longa fervoja 
reto kun 96 stacioj kaj tio kostos 
10,22 miliardojn da eŭroj (laŭ prezoj 
en 2002). 

Laŭ fervoja faklibro de 1979, 
ekzistis jam tiam jena plano: " La 
evoluo antaŭvidas la konstruon de 
nova linio de ĉirkaŭ 500 km-ojn lon- 


ga en normala ŝpuro inter Safakso 
kaj Gabeso kun plilongigo ĝis 
Tripolo, la ĉefurbo de Libio. Tiun 
linion oni konstruos por rapido de 200 
km/h". 

Mi firme esperas, ke ankaŭ mi, 
travivos la enkondukon de la nova 
libia fervojo. 

P.S. En la ruinoj de Leptis Magna 
mi vidis ne plu funkciantan et- 
ŝpuran fervojon kun van>agonetoj. 

FONTOJ: 

a. "Libyen", Dumont Kunst- 
Reisefŭhrer 2006, paĝo 29. 

b. SPIEGEL-Almanach 2002, paĝo 
244. 

c. Eisenbahn International A - Z, 
1979, paĝo 159. 


Walter Ullmann, Germanio 

, 12-a / 19-a de majo 2007 A 

' ,t||a venonta IFEF-kongf eS 
en Parizo 


La Franca Fervojista Esperanto-Asocio (F.F.E.A.) aranĝos la 59-an Intemacian 
Fervojistan Kongreson en la urbo Parizo ĉefurbo de Francio. 

Post la kongreso, vi ankoraŭ povos ĝui la sudan parton de Francio, vizitante la 
urbon Liono de la 19-a ĝis la 21-a de majo 2007 . 

Bonvenigos vin en Parizo la landa kongresa komitato. 

Prezidanto : s-ino Sylviane LAFARGUE 
Vicprezidanto : Georges Wallerand 

Sekretario : s-inoj Denise HAPPI-FOSSO / Simone BAUDELOT 
Kasistoj : s-ro Jean-Paul LEGEARD / s-ino Jeannine DAGUIN 
kaj aliaj helpantoj 

Aparte salutos Pierre ROBIOLLE honora prezidanto de FFEA kaj 
vicprezidanto de UAICF 

Kongresadreso: AFCE /UAICF 

59-a IFEF-kongreso 
9 me du Chateau-Landon 
FR-75010 PARIS (Francio) 

Retadreso: sylviane.lafargue @ sncf.fr 

Bankkonto: AFCE 

CCP: 52 14 35 H Paris 

IBAN: 3 0041 000 01 052 14 35 H02 69 

BIC: FR19 3004 1000 01 052 14 35 H02 69 

Kongresejo: Centre Intemational de Sejour de Paris 

6 avenue Maurice Ravel 
75012 PARIS (Francio) 

Tel: +33(0)143 44 75 60 00 
retadreso: cisp@cisp.asso.fr 
TTT-ejo: www.cisp.asso.fr 

Ĉinio konstruos ekspresan fervojon 

A 

La 3-an de aprilo, la Ministerio de la Fervojo de Cinio informis, 

A A 

ke Cinio konstruos ekspresan fervojon inter Pekino kaj Sanhajo. La 
konstruado daŭros 5 jarojn kaj la fervojo funkcios en 2010. 

A 

La dutraka Pekina-Sanhaja Ekspresa Fervojo longos 1318 kilometrojn, 
havos 21 pasaĝerajn staciojn kaj plejparte paralelos kun la nuna 

A 

Pekina-Sanhaja Fervojo. La hora rapido de la fervojo estos 350 
kilometroj, sed 300 kilometroj en la prova funkciado. La tuta veturado 
bezonos 5 horojn, 9 horojn malpli ol nun. 

La konstruado uzos investojn privatan, legpersonan kaj fremdlandan. 

?????????????????????????????????????????????????????????? 

En la numero 2006.1, koboldo alvenis en la artikolon de Heinz Hoffmann, 
kies titolo estis: 

Ĉu trajno, ĉu vagonaro, ĉu vagonkombinaĵo? 

La redaktoro petas pardonon al la verkanto kaj al la legantoj. 

Jen la korektata verkado. 

Post tiu detala klarigo de la unuopaj nocioj, jen 3 ekzemploj pri ĝusta 
terminapliko: 

Rumanaj Fervojoj modernigos sian veturilaron per 120 dizel-hidraŭlikaj 
motorvagonkombinaĵoj, el kiuj 57 estos importataj, kaj 63 estos muntataj en 
AradL. Tiuj kombinaĵoj en Rumanio nomiĝas “Blua sago”. 

En iama horaro la trajnparo PANNONIA konsistis el la trajno R 374 de 
Bucure§ti (ekveturo 7:20 h) al Praha (alveno sekvatage 5:41 h) kaj el la 
trajno R 375 de Praha (ekveturo 23:10 h) al Bucure§ti (alveno sekvatage 
22:57 h). Por ĉiutage realigi la 2 trajnojn, necesis 3 egalaj vagonaroj laŭ 
jena kalkulo: La cirkuldaŭro de unu vagonaro konsistas el 23-hora veturado 
en la trajno R 374, el 17-hora restado en Praha, el 24-hora veturado en la 
trajno R 375, kaj el 8-hora restado en Bucure§ti. Sekve post 72 horoj = 3 
tagoj, la sama vagonaro nur la 4-an tagon denove komencis sian cirkulon. 
Sed ja necesis vagonaroj ankaŭ por la 2-a kaj 3-a tagoj. 

Por ĉiutage realigi la 7 trajnparojn sur la nur 16 kilometrojn longa etŝpura 
fervojlinio Rcidebeul Ost - Radeburg (proksime de mia hejmo) estas bezonata 
nur 1 vagonaro. 

Heinz HOFFMANN , 
sekretario de Tenninara Sekcio ĉe IFEF 

Ŝanĝo de nomo de 
La Hispana Esperanto 
Fervojista Asocio 

La nuntempa polftika situacio 
de Hispanio estas la divido de 
la tuta lando en 18 aŭtonomaj 
regionoj. 

RENFE ĉiam cedis ejon senpage 
por nia Asocio. Kiam ĝi bezonis 
la ejon por fari novajn instalaĵon, 
tiam ĝi cedis novan ejon. Ni es- 
tis ĉiam en stacioj de Barcelono; 
unue en Stacio de Vilanova, 
poste en Sants Stacio, sekvis 
Franca Stacio kaj fine Clot Stacio. 

Kiam ni deziris, ke niaj Sta- 
tutoj estu aprobitaj de la Regis- 
taro en Madrido, ili postulis al ni 
kontrakton pri la sidejo, sed 
RENFE ĉiam cedis ejojn sed ne 
donis kontrakton al ni. 

La pasintan 2005, RENFE 
luis al ni novan sidejon kontraŭ 
pago de 7 € monate kun kon- 
trakto en L’Hospitalet Stacio, 
apud Barcelono. 

Por oficiale registri niajn 
novajn Statutojn, estas pli favore 
por ni, prezenti ilin en nia prok- 
sima Kataluna Aŭtonona Regis- 
taro ol en Madrido je 600 km-oj 
for, kun tre burokrata sistemo. 

Ankaŭ ni devas aldoni ke nia 
Asocio ĉiam estis en Barcelono, 
Katalunio. Ankaŭ en ĝi estis 
celebritaj la tri IFEF Kongresoj: 
Barcelono, Tarragono kaj Salou. 

Martf Guerrero 
KEFA 


V 

Prelegoj en Francio 

? En majo 2005, okaze de la IFEF- 
? kongreso en Braŝov, REFA (Rumana 

* esperanto fervojista asocio) akceptis 
^ ĉirkaŭ 200 partoprenintojn venintajn 
^ el 20 landoj. Dum unu semajno, tiu 
P evento permesis al niaj kolegoj 

malkovri multajn interesaĵojn en la 

V 

i> 
r 
r 
r 
j> 
j> 
j> 
j> 
j> 
j> 
j> 

En 2006, la refa-prezidantino 
T> Rodica Todor kaj ŝia amikino Aŭrora 
T> Bute vicprezidantino de Esperanto- 
? Asocio de Rumanio, invititaj de 
? esperantaj grupoj en Francio agadis 
? por disvolvigi Esperanton en la 

* bretona teritorio. 

^ Dum pluraj semajnoj, per deko da 
^ prelegoj, tiuj du prelegantoj informis 
la bretonajn aŭskultantojn pri tiu fora 
P lando, kie loĝis Drakula. Inverse, 
■p Rodica Todor kaj Aurora Bute 
■p interesiĝis pri la vivo de siaj 
f gastigantoj. Tiel, ili gustumis 
? diversajn bongustajn spicaĵojn, 
? profitis la marfiŝojn kaj ĝuis la 
? bretonan etoson. 

? Poste, kiel vic-ĉefkomitatano de 

* IFEF, Rodica Todor ĉeestis la 


karpata regiono. 

Skisemajna renkontiĝo en Bansko (Bulgario) 


Dela 5-a ĝis la 11-a de februaro 
2006 okazis la 47-a Internacia 
Fervojista Esperanto-Skisemajno en 
vintra ripozloko Bansko - Bulgario. 

Partoprenis ĉirkaŭ 30 personoj, 
precipe el Bulgario. Bedaŭrinde 
ĉeestis nur 5 eksterlandanoj el 
Danio, Hungario, Ceĥio kaj 
Serbio. 

La urbeton renkontis ni kovritan 
per freŝa neĝo. La unuajn tagojn 
preskau senĉese neĝis. Post du 
tagoj, la vetero pliboniĝis kaj 
multaj trafis la eblecon veturi per 
telfero al la montopinto. La suno 
brilis kaj ni ĝuis la ekster- 
ordinarajn vidindaĵojn de la 
blankajn montopintojn. 

Alian tagon, grupo de la parto- 
prenintoj elektis ekskursi al proksima 
urbeto Dobriniŝte per mallarĝ- 
ŝpura trajno. Vere, belega travivaĵo 
ravis nin. 


La programo estis libera. Ĉiuj 
elektis laŭ sia plezuro: promenadon, 
ekskurson aŭ skiadon. Bedaŭrinde 
inter ni, ne multaj kuraĝuloj aŭdacis 
skii. Nur Eric Mortensen el Danio 
kelkfoje montris siajn spertojn en 
la skiado-arto. Li estas talenta 
skianto. 

Pro manko da konkurantoj, 
bedaŭrinde la tradicia skikonkurso 
ne okazis. 

Vespere, ni vizitis diversajn 
restoraciojn, ĉiuj en tipa bulgara 
nacia stilo. Oni havis eblecon 
gustumi diversajn manĝadojn, 
specialaĵojn de bansko-regiono. 

Estis gajaj agrablaj vesperoj. 
Multe interparolis, ridis, dancis; 
ĉio en bona amika esperanta etoso. 

Lasta vespero estis eminenta. 
En restoracio de la hotelo, ni 
mendis bulgaran folkloran orkes- 
tron. Ĉiuj, ni kune kantis, dancis. 
Regis gaja amuza atmosfero. Inter- 
tempe ni organizis tombolon, kio 
multe amuzis nin. Estis granda 
spektaklo. Tio daŭris ĝis mez- 
nokto. 

Dankon al ĉiuj partoprenintoj; 
dankon al la organizintoj de tiu 
renkontiĝo. 

Rena Georgievo 


estrarkunvenon de IFEF 
okazintan tuj post la kongreso de 
lafrancaj fervojistoj. 

Dankon al la REFA- 
prezidantino kaj al ŝia amikino 
Aŭrora Bute por ilia konstanta 
kunlaboro por ke Esperanto 
ankoraŭ pli disvolviĝu. 

La redaktoro 

I°m P°r ridi La ma ltrafo 


"96" estis simpla soldato, kaj kiam ii devis pafi, li 
ĉiam maltrafis la celon. lun tagon dum pafado "96" 
ricevis 5 kartoĉojn. La pafmstruisto diris al "96": 

- Komencu pafi kaj ĉiun fojon vi anoncu, kie vi trafis, 

- Jes, respondis "96". 

Li komencis pafi, kaj post la 
unua pafo li anoncis: Maltrafo. 

Tiel okazis kvarfoje, kaj la 
pafinstruisto kriis furioze: 

- Ĉu vi ankoraŭ havas pli da 
kartoĉoj? 

- Jes, unu, li respondis. 

- Vi ne meritas pli multe ol 
esti sendata malantaŭ la rem- 
paron por pafi vin mem, kriis 
la pafinstruisto, foriru! 



"96" foriris, kaj post momento oni aŭdis pafon de 
malantaŭ la remparo. 

- Kio okazis? demandis la pafinstruisto. 

- Tio certe estas "96", kiu pafis sin laŭ via ordono, 
respondis unu el la aliaj soldatoj. 


La instruisto paliĝis, sed en la sama momento 
aperis "96", iris al la pafinstruisto kaj anoncis: 
"96" sciigas al sinjoro serĝento, ke ankaŭ tiu pafo 
estis maltrafo. 


Fervoja Koresponda Servo 

B S-ro Dan-Dragos ALDEA 

Sos. Nicolai Titulescu 14, B1 21, Ap 69 
• RO-78152 Bucuresti 

B Retadreso: esperdragos@yahoo.com 

Se vi deziras uzi la servon, bonvolu indiki viajn 
nomon, aĝon, adreson, en kiuj landoj vi deziras 
_ korespondant(in)ojn, kaj pri kiaj temoj ktp. 

H Aldonu, se eble, internacian respondkuponon. 




i 

